**Johanne Kristine Eriksen – centralfag i Religionsstudier**

Jeg har hovedfag i religionsstudier og er samtidig studerende på talentprogrammet i græsk. Jeg har altid været interesseret i græsk mytologi og religion, men selve interessen for sproget opstod først, da jeg valgte græsk som originalsprog på 3. semester. Herefter var jeg bidt af sproget, og da det kun er første del af faget, man har på religionsstudier, valgte jeg at starte på talentprogrammet i græsk, hvilket jeg ikke har fortrudt overhovedet. Undervisningen er en fornøjelse at deltage i, og timerne er sjove, spændende og lærerige. Talentprogrammet er en fantastisk mulighed for både at lære et nyt sprog og stifte bekendtskab med studerende fra andre studier, og jeg har personlig fået rigtig meget ud af det både fagligt og socialt.